Előterjesztés
a 2012. február 22-én tartandó képviselő-testületi ülésre

A Nemzeti vagyonról szóló 2011. évi CXCVI. törvény 18. § rendelkezései alapján a helyi önkormányzat a rendelete szerint a  forgalomképtelennek minősülő vagyonából - a törvény

hatálybalépésétől számított 60 napon belül (2012. február 29-ig)- rendeletben köteles megjelölni azokat a tulajdonában álló vagyonelemeket, amelyeket nemzetgazdasági

szempontból kiemelt jelentőségű nemzeti vagyonként forgalomképtelen törzsvagyonnak minősít.
A helyi önkormányzat vagyona lehet:

1. Törzsvagyon : közvetlenül a kötelező önkormányzati feladatok ellátását vagy a hatáskör gyakorlását szolgálja
· 1.1 Forgalomképtelen:

Kizárólag önkormányzati tulajdonban álló vagyon (helyi közutak és műtárgyak, terek, parkok, nemzetközi kereskedelmi repülőtér, a helyi önkormányzat tulajdonában álló vizek, vízi létesítmények a közművek kivételével)
·  Nemzetgazdasági szempontból kiemelt jelentőségű nemzeti vagyon 

· 1.2 Korlátozottan forgalomképes vagyon: 

2. Üzleti vagyon: az önkormányzati vagyon azon része, amely nem tarozik a törzsvagyonba.

Az önkormányzati rendeletben meg kell határozni az önkormányzat  forgalomképtelen vagyonelemei közül a nemzetgazdasági szempontból kiemelt jelentőségű vagyonelemeket.
Nemzetgazdasági szempontból kiemelt jelentőségű nemzeti vagyon:  azon nemzeti vagyon, amelynek állami tulajdonban, illetve a helyi önkormányzat tulajdonában történő megőrzése hosszú távon indokolt.

A nemzetgazdasági szempontból kiemelt jelentőségű nemzeti

vagyonként meghatározott vagyonelem az erről rendelkező jogszabály erejénél fogva – 

· elidegenítési és - vagyonkezelői jog, jogszabályon alapuló használati jog vagy szolgalom kivételével

· terhelési tilalom, valamint 
· osztott tulajdon létesítésének tilalma alatt áll.
Jelenleg érvényben lévő Várdomb község Önkormányzat vagyonrendeletének 1.sz.melléklete tartalmazza a forgalomképtelen vagyonelemeket, melyek a következők: /mellékelve/  földutak, árkok, utcák, járdák, vízfolyás/.
Várdomb község Önkormányzat tulajdonában forgalomképtelen vagyonként utak, utcák, járdák … vannak nyilvántartva, ezek nem képeznek nemzetgazdasági szempontból kiemelt jelentőségű nemzeti vagyont. 

Javaslom a képviselő-testületnek, hogy a rendelet módosítás alapján ne állapítson meg Várdomb község forgalomképtelen vagyonából kiemelt jelentőségű nemzeti vagyont. 

Többek között a Nemzeti vagyonról szóló 2011. évi CXCVI. törvény és a   Magyarország helyi önkormányzatairól szóló 2011. évi CLXXXIX törvény hatálybalépésével szükségessé vált  az önkormányzat vagyongazdálkodási rendeletének felülvizsgálata. Az idő rövidsége és az igen nagy mennyiségű jogszabályi változások miatt a rendelet felülvizsgálatát lehetőség szerint április hónapban tárgyalja meg a Tisztelt Képviselő-testület. 

Várdomb, 2012. február 13.

Nagyné Pohlon Mónika

körjegyző
Várdomb község Önkormányzatának …./2012.(II. .) önkormányzati rendelete a

AZ ÖNKORMÁNYZAT VAGYONÁRÓL ÉS A VAGYONGAZDÁLKODÁS

SZABÁLYARÓL szóló 3/2005.(V.21.) önkormányzati rendelet módosításáról szóló rendelet tervezet
Várdomb Község Önkormányzatának Képviselő-testülete a helyi önkormányzatokról szóló 1990. évi LXV. törvény 1. § (6) bekezdése b) pontjában biztosított jogkörében eljárva, a nemzeti vagyonról szóló 2011. évi CXCVI. törvény 18.§ (4) bekezdésében, valamint Magyarország helyi önkormányzatairól szóló 2011. évi CLXXXIX törvény 143.§ (4) bekezdés i) pontjában kapott felhatalmazás alapján az önkormányzat vagyonáról és a vagyongazdálkodásról szóló 3/2005.(XI.26.) önkormányzati rendelete módosítására a következőket rendeli el:

1.§
Az önkormányzat vagyonáról és vagyongazdálkodásáról szóló 3/2005.(V.21.) önkormányzati rendelete (továbbiakban: R.) bevezetője helyébe a következő szabályozás lép:

„Várdomb Község Önkormányzatának Képviselő-testülete a helyi önkormányzatokról szóló 1990. évi LXV. törvény 1. § (6) bekezdése b) pontjában biztosított jogkörében eljárva, a nemzeti vagyonról szóló 2011. évi CXCVI. törvény 3. § 6. pontjában, 5. § (2) bekezdése b) és c) pontjában, 5. § (4) bekezdésében valamint 18.§ (4) bekezdésében kapott felhatalmazás alapján az önkormányzat vagyonáról és vagyongazdálkodásáról a következőket rendeli el:”

2.§
A Rendelet a következő 2. § (3) pont kiegészül az alábbi
 a.) ponttal 
Nemzetgazdasági szempontból kiemelt jelentőségű nemzeti vagyont az önkormányzat forgalomképtelennek minősülő vagyonából nem kerül meghatározásra.

3.§

Ez a rendelet a kihirdetést követő napon lép hatályba.

Várdomb, 2012. február 18.








Minősített többség!

……/2012.(II…) számú rendelet 

Várdomb Községi Önkormányzata Képviselő-testületének a vagyonáról és a vagyongazdálkodás szabályairól szóló a 4/2005.(V.21.) ÖKR számú rendeletét a jegyzőkönyv mellékletét képező módosító rendelet tervezetet rendeletté nyilvánítja. 

Megbízza  körjegyzőt az SZMSZ szerinti kihirdetésével.

 Határidő: 2012. február 28.

 Felelős: Nagyné Pohlon Mónika  körjegyző
